# data[].attributes.body
Leukemija je maligna bolest koštane srži i limfnih čvorova. Riječ leukemia na grčkom znači bijela krv. U hrvatskom narodu uobičajen je opis leukemije kao bolesti u kojoj se krv pretvara u vodu.

# data[].attributes.body
Najčešći simptomi leukemije su : zimica, temperatura ili tresavica , slabost i nemoć ,učestale infekcije,gubitak apetita i težine, spontana pojava sitnih crvenih točkica po tijelu veličine glave pribadače (petehije), spontana pojava modrica po tijelu bljedilo kože i sluznica , brzo umaranje pri naporu, bezbolno povećanje limfnih čvorova povećanje slezene i/ili jetre, noćno znojenje , bolovi u kostima

# data[].attributes.body
Leukemija je poremećaj u regulaciji rasta bijelih krvnih stanica i njihovih prethodnica, što dovodi do njihovog nekontroliranog bujanja. Maligne stanice ne izgledaju niti funkcioniraju normalno, a njihov rast potiskuje normalne stanice u koštanoj srži, smanjujući njihovu proizvodnju i uzrokujući manjak u perifernoj krvi. Može se javiti u svim životnim dobima. Leukemije se dijele na akutne i kronične, a unutar tih grupa na limfocitne i mijeloične, zavisno o zahvaćenim stanicama koštane srži.

Uzrok leukemija je nepoznat, ali je povezan s oštećenjem deoksiribonukleinske kiseline (DNK). Ta oštećenja mogu biti nevidljiva na razini gena ili uzrokovana promjenama u cijelom kromosomu ili u njegovu dijelu.